10. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 41562 της 27 Μαΐου/16 Ιουν. 1976 (ΦΕΚ Β΄ 784) Περί κανονισμού λειτουργίας της Επιτροπής του άρθρ. 3 του Νόμ. 307/76. Έχοντες υπ’ όψει: Το άρθρ. 3 του Νόμ. 307/76, αποφασίζομεν: 1.Η κατά το άρθρ. 3 του Νόμ. 307/76 Επιτροπή συνέρχεται εις τακτάς ημέρας και ώρας καθοριζομένας εκάστοτε υπό του Προέδρου αυτής. 2.Η Επιτροπή συνεδριάζει εγκύρως παρόντων 5 τουλάχιστον εκ των μελών αυτής, αι δε αποφάσεις λαμβάνονται κατ’ απόλυτον πλειοψηφίαν των παρόντων μελών. Εν ισοψηφία νικά η ψήφος του Προέδρου. Των συνεδριάσεων της Επιτροπής τηρούνται Πρακτικά συντασσόμενα υπό του γραμματέως, υπογράφονται δε υπό του Προέδρου, του Γραμματέως και των παρόντων εν τη συνεδριάσει μελών αυτής. Η Επιτροπή εκπροσωπείται δια του Προέδρου αυτής, όστις και υπογράφει άπασαν την αλληλογραφίαν και τας χορηγουμένας αδείας, έχει δε την άμεσον εποπτείαν επί των εργασιών του γραφείου. Τον Πρόεδρον απουσιάζοντα ή κωλυόμενον αναπληροί ο Αντιπρόεδρος. Η Επιτροπή επικουρείται εις το έργον της υπό υπαλλήλων διατιθεμένων εις αυτήν υπό του Εμπορικού και Βιομηχανικού Επιμελητηρίου Αθηνών. Εις τους ως άνω υπαλλήλους δύναται να καταβάλλωνται κατά μήνα υπερωρίαι δια τας πέραν των κεκανονισμένων ωρών εργασίας. Αι ώραι υπερωριακής εργασίας ως και το καταβλητέον ποσόν ορίζονται υπό της Επιτροπής. 3.Παρά της Επιτροπής τηρούνται τα κάτωθι βιβλία: α)Πρωτόκολλον εισερχομένων και εξερχομένων εγγράφων. β)Βιβλίον Πρακτικών. γ)Μητρώον των χορηγουμένων αδειών ασκήσεως επαγγέλματος το οποίον περιλαμβάνει απαραιτήτως τα εξής στοιχεία: -Τον αριθμόν Πρωτοκόλλου της αιτήσεως. -Το ονοματεπώνυμον του τυχόντος της αδείας. -Την Δ/νσιν του γραφείου της επαγγελματικής επιχ/σεως. -Τον αριθμόν της εγκριτικής αποφάσεως της Επιτροπής. -Ένδειξιν της τυχόν επιβληθείσης ποινής. -Την υπηκοότητα του τυχόντος της αδείας. Του ως άνω Μητρώου τηρείται Αλφαβητικόν Ευρετήριον. δ)Ειδικόν βιβλίον παρακολουθήσεως λήξεως των αδειών παραμονής και εργασίας εν Ελλάδι αλλοδαπών Εμπορικών Αντιπροσώπων. ε)Βιβλίον Εντολών προς την Τράπεζαν της Ελλάδος προς πληρωμήν δαπανών λειτουργίας της Επιτροπής. ς)Βιβλίον των ενεργουμένων παρά τη Τραπέζη της Ελλάδος καταθέσεων επ’ ονόματι της Επιτροπής. Η τήρησις ετέρων βιβλίων αποφασίζεται υπό της Επιτροπής. Ωσαύτως υπό της Επιτροπής τηρείται σφραγίς εν η αναγράφεται κυκλικώς «Ελληνική Δημοκρατία Υπουργείον Εμπορίου, Επιτροπή του άρθρ. 3 του Νόμ. 307/76». 4.Αι υποβαλλόμεναι εις την Επιτροπήν αιτήσεις προς χορήγησιν αδείας επαγγέλματος Εμπορικού Αντιπροσώπου Εισαγωγής και Εξαγωγής συνοδευόμεναι υπό των κατά Νόμον δικαιολογητικών εισάγονται εις αυτήν υπό του Προϊσταμένου του Γραφείου, εφ’ εκάστης δε αιτήσεως αποφαίνεται η Επιτροπή κρίνουσα κατ’ ουσίαν μετ’ έλεγχον των υποβαλλομένων κατά Νόμον δικαιολογητικών και επί τη βάσει των υπ’ αυτής συλλεγομένων στοιχείων ή πληροφοριών περί των ουσιαστικών προσόντων του ήθους και της φερεγγυότητος του αιτούντος. Εφ’ εκάστης συζητουμένης αιτήσεως σημειούται εν περιλήψει η απόφασις της Επιτροπής, ήτις μονογραφείται υπό του Προέδρου αυτής ως και το πόρισμα της τυχόν διενεργηθείσης ερεύνης όπερ και μονογραφείται υπό του διενεργήσαντος ταύτην. 5.Αι άδεια ασκήσεως του επαγγέλματος φέρουν αύξοντα αριθμόν του Μητρώου εν τω οποίω καταχωρούνται. Επί κριθείσης αιτήσεως ανανεώσεως εκδίδεται νέα άδεια, επί της οποίας σημειούται ο παλαιός αριθμός Μητρώου και ο νέος τοιούτος τον οποίον λαμβάνει καταχωρουμένη αύτη εις το Μητρώον των χορηγουμένων αδειών ασκήσεως επαγγέλματος. 6.Ο τύπος αδειών ασκήσεως του επαγγέλματος ορίζεται δι’ αποφάσεως της Επιτροπής. 7.Τα συνοδεύοντα τας αιτήσεις πιστοποιητικά διαφυλάττονται υπό της προϊσταμένης του Γραφείου εις τα Αρχεία της Επιτροπής. (Μετά την σελ. 154,02(α) Σελ. 2154,03 Τεύχος 652-Σελ. 51 Εμπορικοί Αντιπρόσωποι 11.Γ.ε.9-10 8.Εις    τον   Πρόεδρον   και τα Μέλη της Επιτροπης καταβάλλεται μηνιαία αποζημίωσις  μέχρι ποσού εκ δρχ. 3.000, εις δε τον γραμματέα μέχρι ποσού εκ δρχ. 2.500 και υπό την προϋπόθεσιν ότι παρευρέθησαν εις απάσας τας συνεδριάσεις του μηνός. Άλλως εκπίπτεται ανάλογον ποσόν προς τας συνεδριάσεις κατά τας οποίας δεν έλαβον μέρος. Εις το τακτικόν ή αναπληρωματικόν μέλος της Επιτροπής, εκπρόσωπον του Συνδέσμου Εμπορικών Αντιπροσώπων Βορείου Ελλάδος καταβάλλονται, εφ’ όσον παρίσταται εις τας συνεδριάσεις της Επιτροπής, η δαπάνη μετακινήσεώς του εκ Θεσ/νίκης εις Αθήνας και τανάπαλιν, επιτρεπομένης της χρησιμοποιήσεως και αεροπορικού μέσου. Εις τα εκτός έδρας μετακινούμενα μέλη της Επιτροπής δι’ εκτέλεσιν υπηρεσίας καταβάλλονται αι δαπάναι μετακινήσεως και διαμονής επιτρεπομένης της χρησιμοποιήσεως και αεροπορικού μέσου. 9.Η διαχείρισις των ως άνω εσόδων ενεργείται μέσω της Τραπέζης της Ελλάδος δια του ειδικού επ’ ονόματι της Επιτροπής Λογαριασμού. Αρμόδιος προς ανάληψιν χρηματικών ποσών υπό του λογ/σμού είναι ο Πρόεδρος της Επιτροπής ή ο υπ’ αυτού νομίμως εξουσιοδοτημένος, ων δείγματα υπογραφής αποστέλλονται εις την διαχειρίστριαν Τράπεζαν. Κατ’ εξαίρεσιν δια την πληρωμήν μικροεξόδων δύναται να χορηγηθή εις τον Προϊστάμενον του Γραφείου, βάσει εντολής του Προέδρου, παγία προκαταβολή μέχρι ποσού εκ δρχ. 5.000. 10.Κατ’ έτος δύναται να διατάσσηται υπό του Υπουργού Εμπορίου έλεγχος της διαχειρίσεως της Επιτροπής ενεργούμενος παρ’ υπαλλήλου του Υπουργείου τούτου. Εις τον ενεργούντα τον έλεγχον καταβάλλεται αμοιβή οριζομένη υπό της Επιτροπής μετά την υποβολήν της σχετικής εκθέσεως. 11.Παρά τη Επιτροπή λειτουργεί Γραφείον δι’ ου ενεργούνται άπασαι αι εργασίαι της Επιτροπής. Του Γραφείου προΐσταται εις εκ των διατιθεμένων εκ του Επιμελητηρίου υπαλλήλων. Ο Προιστάμενος του Γραφείου μεριμνά δια την εύρυθμον λειτουργίαν αυτού, προετοιμάζει τα θέματα της Ημερησίας Διατάξεως και παρευρίσκεται εις τας συνεδριάσεις εισηγούμενος τα προς συζήτησιν θέματα. Μεριμνά δια την ενημέρωσιν των υπό της Επιτροπής τηρουμένων βιβλίων. Δια του Γραφείου αποστέλλονται αι εκδιδόμεναι άδειαι εις τα οικεία Επιμελητήρια προς επίδοσιν εις τους ενδιαφερομένους. Επίσης υπό του Γραφείου αποστέλλεται επί απορριφθείσης αιτήσεως, έγγραφον εν ω διατυπούνται εν περιλήψει η απορριπτική απόφασις της Επιτροπής και είτα τίθεται ολόκληρος ο φάκελος εις το Αρχείον απορριφθεισών αιτήσεων. Η παρούσα δημοσιευθήτω εις την Εφημερίδα της Κυβερνήσεως. Σελ. 154,04 Τεύχος 652-Σελ. 52 